CELEX: 62019TN0260
Language: da
Date: 2019-04-12 00:00:00
Title: Sag T-260/19: Sag anlagt den 12. april 2019 — Al-Tarazi mod Rådet

24.6.2019   
            
            
               DA
            
            
               Den Europæiske Unions Tidende
            
            
               C 213/62
            
         
      Sag anlagt den 12. april 2019 — Al-Tarazi mod Rådet
      (Sag T-260/19)
      (2019/C 213/61)
      Processprog: engelsk
      
         Parter
      
      
         Sagsøger: Mazen Al-Tarazi (Shuwaikh, Kuwait) (ved barristers G. Beck og A. Khan, samt solicitor S. Patel)
      
         Sagsøgt: Rådet for Den Europæiske Union
      
         Sagsøgerens påstande
      
      
                  —
               
               
                  Det fastslås, at artikel 1 i Rådets gennemførelsesforordning (EU) 2019/85 af 21. januar 2019 (1) og artikel 1 Rådets gennemførelsesafgørelse (FUSP) 2019/87 af 21. januar 2019 (2) ikke finder anvendelse på sagsøgeren.
               
            
                  —
               
               
                  Rådets gennemførelsesforordning 2019/85 og Rådets gennemførelsesafgørelse 2019/87 annulleres, for så vidt som de vedrører sagsøgeren.
               
            
                  —
               
               
                  Det bestemmes, at sagsøgerens navn slettes fra bilaget (nr. 266 heri) til Rådets gennemførelsesforordning 2019/85 og fra bilaget (nr. 266 heri) til Rådets gennemførelsesafgørelse 2019/87.
               
            
                  —
               
               
                  Sagsøgte tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført fire anbringender.
      
                  1.
               
               
                  Første anbringende om, at sagsøgtes begrundelse for listeopførelsen af sagsøgeren er utilstrækkelig og ubegrundet.
               
            
                  2.
               
               
                  Andet anbringende om, at listeopførelsen af sagsøgeren er baseret på et åbenbart urigtigt skøn ved vurderingen af de faktiske omstændigheder, for så vidt som sagsøgte ikke har fremført beviser for de anførte faktiske omstændigheder, der kan understøtte eller angiveligt kan understøtte begrundelsen for de trufne foranstaltninger, eller for så vidt som sagsøgte har draget urimelige konsekvenser af disse faktiske omstændigheder.
               
            
                  3.
               
               
                  Tredje anbringende om, at listeopførelsen af sagsøgeren tilsidesætter sagsøgerens ret til forsvar.
               
            
                  4.
               
               
                  Fjerde anbringende om, at listeopførelsen af sagsøgeren tilsidesætter sagsøgerens ejendomsret og retten til fri erhvervsudøvelse samt proportionalitetsprincippet.
               
            
         (1)  Rådets gennemførelsesforordning (EU) 2019/85 af 21.1.2019 om gennemførelse af forordning (EU) nr. 36/2012 om restriktive foranstaltninger på baggrund af situationen i Syrien (EUT L 18I af 21.1.2019, s. 4).
      
         (2)  Rådets gennemførelsesafgørelse (FUSP) 2019/87 af 21.1.2019 om gennemførelse af afgørelse 2013/255/FUSP om restriktive foranstaltninger over for Syrien (EUT L 18I af 21.1.2019, s. 13).